钦定古今图书集成/明伦汇编/闺媛典/第137卷 > 甯志让妻谭氏
## 钦定古今图书集成/明伦汇编/闺媛典/第137卷 > 甯志让妻谭氏

按《衡州府志》：“谭氏，衡阳甯志让妻。宣德中，让转漕淮
上，殁于淮。越四月，遗腹汝俊生氏年二十八，闻讣，一
恸而绝，久始苏，呼天曰：‘何不使吾夫及见此子’？哀毁
骨立，忍死以哺。或言改适，断发誓曰：‘所不终始，有如
此发’。敝衣垢面，抚汝俊，教之以礼。既长，克振家声。谭
性严重，甘勤苦，一切家事，不以劳诸娣姒，而粒粟无”
私，人皆诵之。孀居三十馀年，成化初卒。